ΜΕΤΑ ΤΟ ΙΑΖΥΓΙΟ : ΠΩΣ ΝΑ - PDF\nΜΕΤΑ ΤΟ ΙΑΖΥΓΙΟ : ΠΩΣ ΝΑ\nDownload "ΜΕΤΑ ΤΟ ΙΑΖΥΓΙΟ : ΠΩΣ ΝΑ"\n1 Βασίλης Χολέβας Παιδαγωγός - Νοµικός Θεσσαλονίκη ΜΕΤΑ ΤΟ ΙΑΖΥΓΙΟ : ΠΩΣ ΝΑ ΠΕΤΥΧΕΙΣ ΣΤΗ ΝΕΑ ΖΩΗ ΣΟΥ\n2 Εισαγωγή Το διαζύγιο είναι µία από τις πλέον οδυνηρές καταστάσεις που µπορεί να ζήσει ο άνθρωπος. Οι περισσότεροι που το έζησαν µιλούν για "εφιάλτη". Το ψυχικό κόστος είναι µεγάλο. Βέβαια, για µερικούς δεν είναι σοβαρή κατάσταση, είτε γιατί τους περιµένει έτοιµος σύντροφος, είτε γιατί είναι Ζαµανφουτίστες (έστω κι αν έχουν παιδιά). Αυτοί όµως είναι πολύ λίγοι. Στο δικαστήριο θα ζήσουν οι πρώην σύζυγοι φοβερές καταστάσεις, θα εκτοξευθούν φοβερές κατηγορίες και εκφράσεις (που αληθεύουν ή όχι) και η παλιά αγάπη γίνεται µίσος και εκδίκηση. Ακόµα και η υγεία (ψυχική και σωµατική) των αντιδίκων τίθεται σε δοκιµασία. Η κατάθλιψη καραδοκεί στη γωνία µετά το διαζύγιο. Το άτοµο βλέπει αποδιοργανωµένη τη ζωή του, που πριν, άσχετα από τις προστριβές τους, είχε οργανωµένη. Ξαναρχίζει από το µηδέν. Τα παιδιά είναι πρόβληµα, που η λύση του είναι δύσκολη, όπως και η οικονοµική επιβίωση. Και όµως µέσα σ αυτή την απαίσια κατάσταση, µπορείς να αλλάξεις πολλά και να βελτιώσεις τη ζωή σου, οργανώνοντάς την και να ξεκινήσεις µια καλύτερη ζωή. Αυτό το θέµα θα διαπραγµατευθούµε εδώ. Πώς δηλαδή θα βελτιώσει ο διαζευγµένος τη ζωή του. Προσαρµογή στη νέα κατάσταση Το διαζύγιο επήλθε. Είναι γεγονός. Πριν απ όλα πρέπει ο διαζευχθής να συνειδητοποιήσει αυτήν την πραγµατικότητα και 1\n3 να το πάρει απόφαση ότι θα ζήσει τώρα µια διαφορετική ζωή. Να σβήσει απ το µυαλό του µνήµες που τον στενοχωρούν και να µη σκέπτεται συνέχεια τα ίδια πράγµατα, τα γιατί, τα πώς, τις ενοχές και ένα σωρό άλλες σκέψεις. Ότι έγινε, έγινε. Τώρα πρέπει να ενδιαφερθεί για την προσωπική του ευτυχία. Οφείλει στον εαυτό του και στα παιδιά του, να γίνει πάλι ευτυχισµένος άνθρωπος. Πολλοί εγκαταλείπουν τον εαυτό τους στην τύχη τους µετά το διαζύγιο. Αφήνουν να παρασυρθούν και στην κατάθλιψη. Η ζωή τους αποδιοργανώνεται. Μεγάλο λάθος! Η ζωή δεν τελειώνει στο διαζύγιο, αρχίζει απλώς µια άλλη. Τα παιδιά του διαζευγµένου Αυτό είναι το µεγαλύτερο πρόβληµα. Αλλά και εδώ ας δει αισιόδοξα το θέµα. Θα δίνει διατροφή για τα παιδιά (αν είναι πατέρας), θα τα βλέπει τακτικά, δε θα µιλάει µε κακία για τη µητέρα τους, θα τους δώσει να καταλάβουν ότι ναι µεν χώρισαν πατέρας και µάνα, αλλά αγαπούν και θα συνεχίσουν να αγαπούν για πάντα τα παιδιά τους, θα τα φροντίζουν και δεν θα τους λείψει τίποτα. Έτσι τα παιδιά αισθάνονται πιο ασφαλή, γιατί και γι αυτά το διαζύγιο είναι τεράστιο ψυχικό κόστος. Υπάρχουν διαζευγµένοι πατεράδες που βλέπουν τα παιδιά τους Χριστούγεννα και Πάσχα (και δυστυχώς δεν είναι λίγοι), αυτό είναι απαράδεκτο. Μερικοί δεν το κάνουν από έλλειψη αγάπης για τα παιδιά τους, αλλά α- φοσιώνονται στα προβλήµατά τους, και ενώ λένε µέσα τους : αυτή την Κυριακή θα δω τα παιδιά, το αναβάλλουν τελικά λόγω φόρτου εργασίας ή για άλλες αιτίες. Το παιδί όµως τους περίµενε 2\n4 µε αγωνία κάθε Κυριακή και η επιθυµία του υφίστατο συνεχή µαταίωση. Στη διατροφή ο πατέρας ας είναι αξιοπρεπής. υστυχώς, οι περισσότερες µικρότητες συµβαίνουν γύρω από το θέµα της διατροφής. Καθυστερούν µήνες τη διατροφή, ε- πικαλούνται δικαιολογίες, κατά βάθος όµως θέλουν να εκδικηθούν τη σύζυγο, έστω κι αν απ αυτή εξαρτάται η επιβίωση των παιδιών του. Τότε είναι που τα παιδιά θα µισήσουν τον πατέρα τους (µερικά για πάντα), θα αφοσιωθούν στη µάνα τους και όταν ενηλικιωθούν δε θα θέλουν ούτε να βλέπουν τον πατέρα τους που θα τον θεωρούν "δήµιο της µητέρας τους". Γι αυτό η σχέση πατέρα και παιδιών, αλλά και πατέρα και µητέρας, έστω και διαζευγµένοι, πρέπει να είναι όσο το δυνατόν καλύτερη. Όχι κάθε συνάντηση να καταλήγει σε καυγά µε τη σύζυγο ή σε συνεχείς αναµνήσεις από το παρελθόν. Η οργάνωση της νέας ζωής Οι Αµερικανοί λένε : "η ζωή αρχίζει στα 60 και το εννοούν. Κάνουν εκδροµές σε άλλες ηπείρους, γράφονται σε Πανεπιστήµια, γίνονται µέλη διαφόρων πολιτιστικών συλλόγων και γενικά α- ναπτύσσουν µια δραστηριότητα εκπληκτική για µας. Εσύ που είσαι µόλις 25 ετών ή 30 ή 40 κ.λ.π. γιατί νοµίζεις ότι η ζωή τέλειωσε για σένα ; σε περιµένει η ζωή, οι εκπλήξεις της, νέα ευχάριστα γεγονότα και καταστάσεις, ένας νέος σύντροφος, χίλιες δυο ευχάριστες ενασχολήσεις µε διάφορα πράγµατα, αρκεί να µην το βάλεις κάτω, να µην είσαι ηττοπαθής και απαισιόδοξος. Ξεκίνα µε αισιοδοξία τη νέα ζωή σου και να θυµάσαι την άλλη αµερικα- 3\n5 νική παροιµία : "αύριο άλλη µέρα, άλλη τύχη". Έτσι κι αλλιώς όλα στη ζωή αλλάζουν συνέχεια. Τίποτα δε µένει ίδιο για πάντα. Ο Έλληνας "πάντα ρεί, πάντα χωρεί και ουδέν µένει" φιλόσοφος Ηράκλειτος έλεγε : ηλαδή, όλα κυλάνε, όλα προχωρούν και αλλάζουν και τίποτα δε µένει για πάντα το ίδιο. Έχει απόλυτο δίκιο. Τέτοιες σκέψεις αισιόδοξες να κάνεις και όχι συνεχή, "φλας µπακ" που σχεδόν πάντα είναι οδυνηρά και δεν αλλάζεις και τίποτα. Μη βιάζεσαι όπως οι περισσότεροι να κάνεις µια καινούργια σχέση για "να ξεχάσεις", όσοι το δοκιµάζουν, συνήθως µετανιώνουν, γιατί είναι µια πρόχειρη σχέση που καταλήγει στο πουθενά. εν είναι "µαγικό ραβδί" η νέα σχέση, άφησε να περάσει κάποιος χρόνος. Οι αρχαίοι Έλληνες έλεγαν : "ο κοινός ιατρός, ο χρόνος, γιατρεύει τα πάντα". Είχαν δίκιο. Ο χρόνος φέρνει τη λήθη (το ξέχασµα), το ξέχασµα καθαρίζει το µυαλό και το κάνει να παίρνει σωστές αποφάσεις και να κάνει σωστές επιλογές. Ποιός παίρνει τα παιδιά Σχεδόν πάντα η µητέρα. Όλοι οι νόµοι, σ όλο τον κόσµο, δίνουν τα παιδιά στη µάνα, όσο καλό δικηγόρο και αν έχεις. Ο νοµοθέτης πιστεύει ότι "η χειρότερη µητέρα είναι ο καλύτερος πατέρας". Για µένα είναι λάθος αυτό και ξεπερασµένο. Τα πράγ- µατα δεν είναι τόσο απλά. Μόνο αν η µάνα κάνει ανήθικη ζωή, µπορεί ο πατέρας να πάρει τα παιδιά βάσει του νόµου. Το οικονοµικό πρόβληµα 4\n6 Είναι απ τα µεγαλύτερα προβλήµατα του διαζευγµένου. Αν η γυναίκα δε δουλεύει, θα πάρει διατροφή και για τον εαυτό της (δυστυχώς στην Ελλάδα είναι µικρή). Θα αναγκασθεί να βρει µία εργασία και κάποιος συγγενής (µητέρα) θα κρατά τα παιδιά της. Αν δεν γίνεται αυτό, µένει ο παιδικός σταθµός. Όµως ας µη το βάλει κάτω. Ξέρω χωρισµένες που έγιναν λέαινες για να µεγαλώσουν τα παιδιά τους, σωστές ηρωίδες. Να σκέφτεται ότι τα παιδιά θα µεγαλώσουν, ο χρόνος περνά πολύ γρήγορα και έτσι θα βελτιωθούν τα πράγµατα. Εξάλλου δεν είναι η µόνη διαζευγµένη. Εκατοντάδες εκατοµµύρια γυναίκες είναι χωρισµένες µε παιδιά. Στην Ευρώπη οι χωρισµένοι είναι κατά µέσο όρο το 40% των εγγάµων. Στην Ελλάδα οι χωρισµένοι είναι το 27%-30% (επί των νέων ζευγαριών). Κανείς δε χάθηκε, όλοι επιβιώνουν, µεγαλώνουν τα παιδιά τους, χαίρονται και τα εγγόνια τους. Με τέτοιο ευρύ βλέµµα πρέπει να βλέπεις τα πράγµατα. Όχι στενά και µε συνεχή εσωστρέφεια. Πολλοί διαζευγµένοι όλο λένε µέσα τους και θλίβονται : "µα γιατί "εγώ" ν αποτύχω στο γάµο, ενώ τόσοι άλλοι πέτυχαν ; ε βλέπει γύρω του ότι οι χωρισµένοι θα είναι σε χρόνια η πλειοψηφία, ώστε να παρηγορηθεί και να µην αισθάνεται αποτυχηµένος και πέφτει το ηθικό του. Κι αν ακόµη έφταιγε αυτός για το διαζύγιο και δε γίνεται να επανορθώσει, ας µη κατηγορεί συνέχεια τον εαυτό του. Άνθρωπος είναι, έκανε λάθη, όλοι µας κάνουµε, µόνο ο Θεός και οι νεκροί δεν κάνουν λάθη. Αλλοίµονο αν λόγω των λαθών µας, εγκαταλείπαµε τον αγώνα και τη χαρά, έτσι είναι η ζωή. Ας θυµηθεί εξάλλου ότι ο Χριστός δεν ενδιαφέρονταν για τα λάθη και τις α- µαρτίες που έκαναν οι άνθρωποι, αλλά τον ενδιέφερε το πώς θ 5\n7 αλλάξουν. Πώς θα γίνουν καλύτεροι και ωριµότεροι. Έτσι σκέψου κι εσύ. Ας διδαχθείς από λάθη που έκανες στο γάµο σου και γίνε πιο έµπειρος κυβερνήτης στο πλοίο της ζωής σου. Κανείς δεν γεννιέται ώριµος. Γινόµαστε ωριµότεροι µε τα λάθη που κάνουµε. Έτσι αν σκέπτεσαι (και έτσι είναι το σωστό), θα έχεις όρεξη να δουλέψεις, να δηµιουργήσεις. Θα µεγαλώσουν τα παιδιά σου ή- ρεµα και αργότερα θα φτιάξουν κι αυτά τη ζωή τους. Να θυµάσαι: αν χάσεις το ηθικό σου, έχασες και το παιγνίδι της ζωής. Γι αυτό συνέδεσα το οικονοµικό πρόβληµα µε το υψηλό ηθικό. Για να λύσεις το οικονοµικό πρόβληµα, χρειάζεσαι υψηλό ηθικό, ώστε να τρέχεις να βρεις εργασία. Το στίγµα "του αποτυχηµένου" Κι αυτό πονάει το διαζευγµένο. Αλλά µόνο τον Έλληνα διαζευγµένο, γιατί στην Ευρώπη και Βόρεια Αµερική δεν υπάρχει τέτοιο στίγµα. Νοµίζει ο Έλληνας χωρισµένος, ότι οι άλλοι τον θεωρούν αποτυχηµένο. ε πέτυχε στο γάµο του. Μεγαλοποιεί τα πράγµατα. Ξεχνά ότι και οι άλλοι έχουν πολλά προβλήµατα και αδιέξοδα και δεν έχουν χρόνο ν ασχοληθούν µε το δικό του και να τον σχολιάζουν. Εξάλλου είναι τόσοι πολλοί οι χωρισµένοι, που κανέναν πια δεν κάνει εντύπωση το διαζύγιο, το συνηθίσαµε. Συνεπώς να µην αισθάνεται αυτό το στίγµα, είναι σαν οπτική πλάνη. 6\n8 Να ξαναπαντρευτεί ; Εάν κρίνει ότι είναι ώριµος για ένα νέο γάµο, ότι ο σύντροφός του ο νέος είναι αξιόλογο άτοµο, δέχεται να µεγαλώσει τα παιδιά του σαν δικά του, µαι να ξαναπαντρευτεί. Η ζωή είναι δύσκολη και χρειάζεται σύντροφο το κάθε άτοµο. Αλλά να µη κάνει τα ίδια λάθη. Να ελέγξει καλά το νέο σύντροφο. Αρκετές φορές ο νέος σύντροφος µε το χρόνο αποδεικνύεται χειρότερος από τον πρώτο. Γι αυτό ας µη βιασθεί ν ανεβεί ξανά τα σκαλιά της Εκκλησίας. Αν πάλι κρίνει ότι ο ίδιος έχει ελαττώµατα που δεν ξεπέρασε, π.χ. νευριάζει εύκολα, εκφράζεται άσχηµα, "δε σηκώνει µύγα στο σπαθί του", δηλαδή είναι απόλυτος, τότε καλύτερα να µη ξαναπαντρευτεί. Θα επαναληφθεί σίγουρα το ίδιο σενάριο : η διαδικασία ενός δεύτερου διαζυγίου. Ας µείνει µόνος µε τους φίλους του, τα παιδιά του, παρά να δυστυχήσει πάλι και αυτός και η σύντροφός του. "Το δις εξαµαρτείν ουκ ανδρός σοφού" έλεγαν οι αρχαίοι Έλληνες. Ξεπέρασε πρώτα τον "κακό εαυτό σου" και µετά ναι, ανέβα τα σκαλιά της Εκκλησίας ξανά. Ο κίνδυνος του αλκοολισµού Είναι συχνός. Ιδίως οι άνδρες, µετά το διαζύγιο βρίσκουν παρηγοριά στο αλκοόλ. Λάθος µέγα!!! Έχει στοιχίσει τη ζωή πολλών ανδρών. Μη το κάνεις ποτέ φίλε µου. Όσοι το έκαναν καταστράφηκαν. Ειδικά στη φάση αυτή της ζωής σου, µείνε µακριά απ το αλκοόλ. Ναι, θα ξεχνάς µ αυτό λίγο τον πόνο σου, αλλά όλη η 7\n9 επόµενη µέρα θα είναι κόλαση και ήττες σ όλους τους τοµείς. Αλλά κι αν έπεσες στην παγίδα, δεν είναι αργά. Υπάρχουν σήµερα πολλές κλινικές για αλκοολικούς, µε άριστα αποτελέσµατα. Οι αλκοολικοί µου έλεγε φίλος ψυχίατρος, θεραπεύονται στις κλινικές, οι ηρωινοµανείς όχι, διότι οι δεύτεροι µόλις βγουν απ την κλινική τους πλησιάζουν οι ίδιοι φίλοι και έµποροι και µε πονηριά τους ξαναρίχνουν στο βούρκο, πράγµα που δε συµβαίνει στους αλκοολικούς. Ο κίνδυνος της κατάθλιψης Κι αυτός είναι συχνός στα χωρισµένα ζευγάρια. Είναι φυσικό, είναι φυσιολογικό µετά από ένα διαζύγιο να ζήσεις τη στενοχώρια. Αν όµως δεν το ελέγξεις, µπορεί να προχωρήσει σε επικίνδυνα χωράφια, στην κατάθλιψη. Αν λοιπόν δει ότι αρχίζει να αδιαφορεί για όλα, δε βρίσκει χαρά σε τίποτα, ούτε στα παιδιά του, πράγµατα που πριν τον ενδιέφεραν, τώρα τον αφήνουν παντελώς αδιάφορο, κουράζεται εύκολα χωρίς λόγο, να υποψιασθεί πιθανή κατάθλιψη. Ας µη φοβηθεί όµως. Σήµερα υπάρχουν τόσο καλά φάρµακα αντικαταθλιπτικά και κυρίως το κλασικό "anafranil" που νικάνε την κατάθλιψη. Θέλουν 15 µέρες όµως για να δράσουν. εν είναι σαν τα ηρεµιστικά. Ας επισκεφθεί ένα ψυχίατρο, δεν πρέπει να την αφήσει να προχωρεί. Ο κίνδυνος της αυτοκτονίας ; όχι δεν είναι συχνός, αλλά ελλοχεύει κι αυτός. Είναι ηλίθιο πραγµατικά να κάνει τέτοια πράξη ο διαζευγµένος, όσο και αν του λείπει ο σύντροφός του ή τα παιδιά του. Ο χρόνος θα επουλώσει σίγουρα την πληγή του διαζυγίου και θα το ξεπεράσει. Ας κάνει υποµονή λοιπόν, να περά- 8\n10 σει λίγος χρόνος στη νέα ζωή και θα γίνει και πάλι όπως πριν. Θα βρει νέα ενδιαφέροντα και νέα πρόσωπα που θα τον κάνουν να ξεχάσει, µε σύµµαχο µεγάλο το χρόνο. Η εκδίκηση και η ρεβάνς Συχνά οι διαζευχθέντες ψάχνουν ευκαιρία να εκδικηθούν το σύντροφό τους, να πάρουν τη ρεβάνς. Είναι κουτό και επικίνδυνο. Καλύτερα να κλείσει τελείως αυτό το κεφάλαιο στη ζωή του και να κοιτάζει το µέλλον του. Εξάλλου όταν έχουν παιδιά, επιβάλλεται µια σχετικά καλή σχέση των χωρισµένων, ώστε να αγωνίζονται και να αποφασίζουν από κοινού για το µέλλον των παιδιών τους, θα συναντώνται συχνά για διάφορα θέµατα των παιδιών (οικονοµικά, ασθένειες, σπουδές κ.λ.π.) και δε συµφέρει µε τις αλληλοεκδικήσεις να αλληλοµισούνται. Θα το πληρώσουν και οι ίδιοι, αλλά κυρίως θα το πληρώσουν τα αθώα παιδιά τους. Η εκδίκηση του ενός φέρνει την εκδίκηση του άλλου και ο φαύλος κύκλος δεν τελειώνει ποτέ. Η κατασυκοφάντηση του συντρόφου στα παιδιά Συµβαίνει στην Ελλάδα συνήθως, και έχει άσχηµα αποτελέσµατα για όλη τη διαλυµένη οικογένεια. Η µάνα που έχει τα παιδιά µαζί της, κατηγορεί τον πατέρα συχνά και βάζει µίσος στις παιδικές ψυχούλες για τον πατέρα τους. Μεγάλο λάθος, διότι τα παιδιά θα φέρονται άσχηµα στον πατέρα, χωρίς στοιχειώδη σεβασµό και αυτός µε τη σειρά του θα οργίζεται µε τα παιδιά του και ίσως φθάσει µέχρι την αδιαφορία γι αυτά από κάθε άποψη, 9\n11 πράγµα που θα το πληρώσει και η πρώην σύζυγος και τα παιδιά, (αλλά και ο πατέρας θα µελαγχολεί γι αυτό). Βέβαια, και ο πατέρας µπορεί να κατηγορεί στα παιδιά τη µητέρα. Όλα αυτά δείχνουν "µικρούς ανθρώπους" χωρίς µεγαλείο ψυχής και χωρίς τάση για συγχώρεση. Ο "πατριός" και η "µητριά" Οι έννοιες αυτές είναι άσχηµα φορτισµένες από αρχαιοτάτων χρόνων, αλλά και από τα παραµύθια ακόµα. Και όµως! Υ- πάρχουν πατριοί και µητριές που φέρθηκαν σαν πραγµατικοί γονείς και καλύτερα. Αλλά οι αιώνιοι κίνδυνοι ελλοχεύουν. Η µητέρα πρέπει να προσέχει τη σχέση πατριού και κόρης, αν εξελίσσεται σωστά, ο δε πατέρας να προσέχει πάντα αν η "µητριά" είναι τρυφερή µε τα παιδιά του. εν εννοώ να υπάρχει καχυποψία, απλά να προσέχουν. Η κρατική βοήθεια Σίγουρα η µητέρα αν είναι άνεργη, πρέπει να ζητήσει ή να ψάξει την ενίσχυση από την Πολιτεία. Υπάρχουν σήµερα πολλά προγράµµατα, σεµινάρια εργασίας, επιδοτούµενα ή όχι, πολλά είναι επιχορηγούµενα από την Ευρωπαϊκή Ένωση. Όλα αυτά βέβαια θέλουν τρέξιµο. Αλλά κάποια στιγµή θα βολευτεί οριστικά, να είναι αισιόδοξη. Βέβαια στα κράτη της Ευρωπαϊκής Ένωσης, οι χωρισµένες µητέρες έχουν πολλά προνόµια και οικονοµική ε- νίσχυση από την πολιτεία. 10\n12 Με κάποια δόση υπερβολής και µαύρου χιούµορ, µου έλεγε κάποιος : "έξω στην Ευρώπη συµφέρει οικονοµικά να είναι η γυναίκα χωρισµένη ή ανύπαντρη µητέρα, παρά κανονική σύζυγος". Και στην Ελλάδα υπάρχει µια µικρή πρόοδος στα θέµατα αυτά. Οι ανύπαντρες ή χωρισµένες µητέρες πριµοδοτούνται σε διάφορους διαγωνισµούς ή προσλήψεις, ή στην εγγραφή των παιδιών στους Παιδικούς Σταθµούς κατ απόλυτη προτεραιότητα. Πρέπει όµως να γίνουν πολύ περισσότερα, άλλωστε οι χωρισµένες µητέρες αυξάνονται ετησίως µε ανησυχητικό ρυθµό και στην Ελλάδα. Η οργάνωση του ελεύθερου χρόνου Χρειάζεται να κάνει µια καλή οργάνωση του ελεύθερου χρόνου ο διαζευγµένος, διότι τότε είναι που κάνει τα "φλας µπακ" δηλαδή αναµνήσεις του παρελθόντος έρχονται στην επιφάνεια αστραπιαία και του χαλάνε το κέφι. Χρειάζεται φίλους, φιλικές επισκέψεις, εκδροµές µε γκρουπ για να έχει παρέα, ειδικά Χριστούγεννα και Πάσχα για να µην του λείπει η οικογένεια. Πρόβληµα εδώ είναι τα παιδιά, αν µπορεί να τ αφήνει σε ένα στενό συγγενή (µητέρα κ.λ.π.). Να µην εξελιχθεί σε µοναχικό τύπο ή κλεισθεί στους 4 τοίχους του διαµερίσµατος. Νέους φίλους, νέες παρέες µπορεί να κάνει συµµετέχοντας π.χ. σε ορειβατικούς συλλόγους, χορευτικούς, πολιτιστικούς κ.λ.π. Η αίσθηση της µοναξιάς δεν έρχεται την ηµέρα ή στην ώρα εργασίας, αλλά στον ελεύθερο χρόνο ή τη νύχτα κυρίως. Τότε χρειάζεται τους φίλους και την καλή παρέα. Η περίπτωση επανασύνδεσης µε το σύζυγο ή τη σύζυγο 11\n13 Συµβαίνει µερικές φορές. Χωρισµένοι πια, βλέπουν πολλά πράγµατα πιο καθαρά από πριν. Ελαττώµατα του συντρόφου που τότε στο γάµο τα έβλεπε "γιγάντια", τώρα τα βλέπει µικρότερα, αρετές του συντρόφου που δεν έβλεπε τότε, τις βλέπει τώρα, λάθη δικά του και ελαττώµατα που δεν έβλεπε τότε, τώρα τα βλέπει. Ο πόνος που µεσολάβησε από το χωρισµό ως τώρα, κάνει τους συντρόφους πολλές φορές να ωριµάσουν, να διώξουν το απόλυτο του χαρακτήρα τους, "να σηκώνουν και καµµιά µύγα στο σπαθί τους", να µιλούν πιο κόσµια, όχι µε οργή κ.λ.π. Υπάρχουν πολλές περιπτώσεις διαζευγ- µένων που ξαναπαντρεύτηκαν µεταξύ τους. Έτσι, αν κατά τις συναντήσεις τους για θέµατα των παιδιών κ.λ.π. βλέπουν αλλαγές ο ένας στον άλλον ας µη ντραπούν κι ας ξαναδοκιµάσουν. Εξάλλου ας σκεφθούν τι χαρά θα κάνουν τα παιδιά τους. Πολλοί πρώην σύζυγοι όταν συναντώνται για συζήτηση διαφόρων θεµάτων στο σπίτι του ενός, εύκολα καταλήγει η συνάντηση σε καυγά. Μια καλή λύση είναι να συναντώνται σε "ουδέτερο γήπεδο", π.χ. σε µια ευχάριστη cafeteria, όπου το περιβάλλον και η µουσική δεν εµπνέουν για καυγά. Αντίθετα, εµπνέουν για επανασύνδεση, λίγο το ουίσκυ, λίγο η µουσική, λίγο ο κόσµος γύρω, εµπνέουν για µια πρόταση δεύτερης ευκαιρίας. Βέβαια ο λαός λέει ότι "αν ραγίσει το γυαλί, δεν ξανακολλά", κι όµως ο πόνος που µεσολαβεί και η µοναξιά συν τα προβλήµατα που εµφανίσθηκαν µετά το χωρισµό και δεν τα είχαν προβλέψει όταν χώριζαν, κάνει το γυαλί να κολλήσει αρκετές φορές. Η µεγάλη συγχώρεση των πρώην συζύγων 12\n14 Αν θέλει ο διαζευγµένος ποιοτική υπόλοιπη ζωή, πρέπει να ξεπεράσει τις µικρότητες του µίσους, της εκδίκησης κ.λ.π. που τρέφει για τον πρώην σύντροφό του. Αν δεν το κάνει, θα είναι πάντοτε σε µια κατάσταση µισοσβησµένου ηφαιστείου κι αυτό θα του χαλά το κέφι. Ας προχωρήσει στη µεγαλειώδη ανθρώπινη πράξη : την ολοκληρωτική συγχώρεση του συντρόφου του, ό,τι και αν του έκανε. Ξέρω είναι δύσκολο, αλλά είναι πράξη που θα ελευθερώσει τον ίδιο. Ας τολµήσει, ας το κάνει, κερδισµένος θα βγει. Ξέρω ζευγάρια χωρισµένα, που όλη τους η ζωή πέρασε µέσα στο µίσος του ενός προς τον άλλον. Ο Χριστός συγχώρεσε στο Σταυρό πάνω τους σταυρωτές του λέγοντας : "πάτερ αφες αυτοίς, ουκ οίδασι τι ποιούσιν". Το είπε για να κάνουµε και εµείς το ίδιο, στους δικούς µας σταυρωτές της ζωής µας, σ αυτούς που µας οδήγησαν στο Γολγοθά της ζωής. Ο πρώην και ο δεύτερος γάµος Εάν ο ένας πρώην σύζυγος παντρευτεί, θέλει µεγάλη λεπτότητα χειρισµών όσον αφορά τη σχέση του µε τον πρώην (εφόσον έχουν κάνει παιδιά). Ο πρώην όταν θα έρχεται να δει τα παιδιά, δε θα κάθεται µέσα στο σπίτι, όπου θα είναι ο νέος σύζυγος, δε θα είναι φίλος που µπαινοβγαίνει και πιάνει συζητήσεις, γιατί όλα αυτά είναι επικίνδυνα και έχουν οδηγήσει σε διάλυση του νέου γάµου. Ο νέος σύντροφος ζηλεύει, φοβάται µήπως υ- πάρχει κάποια σπίθα αγάπης ή και έρωτα µεταξύ τους, φοβάται την οικειότητά τους. Γι αυτό ο πρώην σύζυγος που παντρεύτηκε, δεν αφήνει τον πρώην σύντροφο να µπει στο σπίτι, δίνει τα παι- 13\n15 διά στην πόρτα λέγοντας ένα "γειά" και τίποτα άλλο. Μια ψυχρή ευγένεια µόνο, ώστε να µη ζηλέψει ή γίνει καχύποπτος ο νέος σύζυγος. Γνωρίζω µια περίπτωση, που όταν ο πρώην σύζυγος πήγαινε να πάρει το Σαββατοκύριακο τα δύο παιδιά του, ζητούσε από την εκ νέου παντρεµένη πρώην σύζυγό του να του φτιάξει έναν καφέ πριν φύγουν, εκείνη από ευγένεια του έφτιαχνε στην κουζίνα, ενώ παρών ήταν και ο νέος σύζυγος. Κάποια µέρα ο νέος σύζυγος εξερράγη κυριολεκτικά από την κατάσταση αυτή και κινδύνεψε σοβαρά ο δεύτερος γάµος της γυναίκας. 14\n16 Επίλογος Σήµερα οι αγωγές διαζυγίων πέφτουν σαν βροχή καθηµερινά στα δικαστήρια. Όµως µπορεί να ξαναφτιάξει τη ζωή του ο άνθρωπος. Πρέπει να προσαρµοσθούµε σε µια νέα πραγµατικότητα και να είµαστε ψύχραιµοι. Προσπάθησα να δώσω κάποια µηνύµατα και µεθόδους, ώστε να µπορέσει ευκολότερα ο διαζευγµένος να ξαναφτιάξει τη ζωή του. Τώρα που και στη χώρα µας τα διαζύγια κάνουν θραύση, πρέπει να γνωρίζουµε και πώς θα ξαναφτιάξουµε ό,τι καταστράφηκε. Γιατί ας µη ξεχνάµε αυτό που λέει ο λαός : "όσο ζει ο άνθρωπος, όλα µπορεί να τα διορθώσει". 15


Κολοκυθάκια στρογγυλά με κιμά στο φούρνο, μια πεντανόστιμη συνταγή\nΣίγουρα κολοκυθάκια με κιμά στην κατσαρόλα και αυγολέμονο έχουμε όλες μας κάνει. Έχετε όμως δοκιμάσει να μαγειρέψετε κολοκυθάκια στρογγυλά με κιμά στο φούρνο; Εγώ έχω δοκιμάσει, έμεινα πολύ ευχαριστημένη με το φαγητό και σήμερα αποφάσισα να σας δώσω τη συνταγή μου. Τα τελευταία χρόνια, από εκείνη την πρώτη φορά, η συνταγή αυτή έχει μπει στη λίστα μου και την φτιάχνω πολύ συχνά. Είμαι σίγουρη πως εάν την δοκιμάσετε και εσείς θα τη βάλετε στη δική σας λίστα φαγητών. Στο τέλος θα βρείτε και την κάρτα συνταγής για να την εκτυπώσετε ή να την αποθηκεύσετε.\nΓνωρίζετε πως όταν τα κολοκυθάκια μαγειρευτούν στην κατσαρόλα μας δίνουν ένα ελαφρύ φαγητό που θα τολμήσω να το ονομάσω “νοσοκομειακό” και πολλές φορές κάποιοι από την οικογένεια δυσανασχετούν. Γι αυτό και εγώ το φαγητό θα σας το πάω ένα επίπεδο παραπάνω για τρεις λόγους. Θα το ψήσω στο φούρνο, δεν θα έχουν αυγολέμονο και τα κολοκυθάκια θα είναι στρογγυλά.\nΉμουν τυχερή πριν λίγες μέρες, που αν και τελειώνει η εποχή των κολοκυθιών, πέτυχα στα καφάσια του σούπερ μάρκετ κολοκυθάκια στρογγυλά. Είναι τα αγαπημένα μου και φυσικά δεν παρέλειψα να τα αγοράσω. Με χαρά θα μοιραστώ μαζί σας τη συνταγή μου και θα χαρώ διπλά αν τα μαγειρέψετε και εσείς. Η ποσότητα για μένα είναι μικρή για δυο άτομα. Άρα εσείς για 4 άτομα σχεδόν θα τη διπλασιάσετε.\nΓια να κάνετε πετυχημένους κολοκυθοκεφτέδες διαβάστε τη συνταγή πατώντας εδώ: Οι κολοκυθοκεφτέδες της γιαγιάκας μας\nΓια νόστιμους λαχανοντολμάδες εκτυπώστε τη συνταγή πατώντας εδώ. Οι λαχανοντολμάδες και τα μυστικά τους\nΝόστιμο και εύκολο φαγάκι που θα γίνει ακόμα καλύτερο όταν συνοδευτεί με ψωμάκι ζυμωτό και φρέσκο. Δείτε εδώ πώς φτιάχνουμε ψωμί κι εγώ και η Κατερίνα.\nΜια ακόμα εκτυπώσιμη συνταγή για γεμιστά ορφανά και τα μυστικά τους Τα γεμιστά της μαμάς Μαρίας, συνταγή και μυστικά\nΕάν θέλετε να τηγανίσετε κολοκυθάκια τραγανά και νόστιμα δείτε και αυτή τη συνταγή: Κολοκυθάκια τηγανιτά σπέσιαλ\nΣυνταγή κολοκυθάκια με κιμά στο φούρνο (για 2 άτομα)\nΛίγη ψίχα από το εσωτερικό των κολοκυθιών\nΨιλοκομμένη ντομάτα ή κονκασέ\nΚαθαρίζουμε τα κολοκυθάκια\nΑρχίζουμε με το να καθαρίσουμε εξωτερικά τα κολοκυθάκια με τον καθαριστή, ξέρετε αυτόν που χρησιμοποιούμε για να καθαρίσουμε τα αγγουράκια. Εάν δεν έχετε απλά τα ξύνετε με ένα μαχαίρι για να βγει ο εξωτερικός φλοιός τους. Κόβουμε στο επάνω μέρος, εκεί που είναι το κοτσάνι τους, ένα καπάκι που στο τέλος θα σκεπάσει το κάθε κολοκυθάκι, όπως κάνουμε στα γεμιστά πιπέρια. Μετά τα καθαρίζουμε και εσωτερικά. Κρατάμε την ψίχα των κολοκυθιών γιατί θα βάλουμε και λίγη από αυτήν μέσα στο μείγμα, για να του δώσει υγρασία και τη υπόλοιπη μπορούμε να την κάνουμε κολοκυθοκεφτέδες (Η συνταγή προσεχώς). Αλατίζουμε ελαφρά τα κολοκύθια και τα τοποθετούμε στο ταψί μας.\nΚάνουμε το μείγμα του κιμά\nΗ παρασκευή για το μείγμα των κολοκυθιών είναι μια πανεύκολη διαδικασία, γιατί όλα θα τα βάλουμε ωμά. Σε ένα μεγάλο μπολ βάζουμε τον κιμά και τον αναμειγνύουμε με το ψιλοκομμένο κρεμμύδι. Ρίχνουμε το ρύζι αφού πρώτα το έχουμε ξεπλύνει αρκετά για να φύγει το άμυλο. Αλατοπιπερώνουμε και βάζουμε τον ψιλοκομμένο μαϊντανό και ένα μέρος από την ντομάτα. Ρίχνουμε και το ανάλογο ελαιόλαδο. Δεν τελειώνουμε όμως.\nΣε ένα μεγάλο τηγάνι αφού βάλουμε λίγο ελαιόλαδο σοτάρουμε την ψίχα των κολοκυθιών την οποία έχουμε κόψει σε μικρά κομματάκια. Αυτό θα δώσει μια νοστιμιά στο φαγητό σας. Προσέχουμε όμως να έχουμε βγάλει τα σπόρια. Μετά την αναμιγνύουμε στο μείγμα του κιμά. Τώρα είμαστε έτοιμοι να γεμίσουμε τα άδεια κολοκυθάκια. Κατόπιν τα κλείνουμε με τα καπάκια τους.\nΨήνουμε τα φαγάκι μας\nΣτο τηγάνι σοτάρουμε τις πατάτες που έχουμε κόψει “κυδωνάτες”, αλατίζουμε και ρίχνουμε την υπόλοιπη ντομάτα. Τις ρίχνουμε στο ταψάκι και γεμίζουμε με αυτές τα άδεια μέρη του ταψιού, ώστε να σταθεροποιήσουμε τα κολοκυθάκια. Ρίχνουμε λαδάκι και νερό. Σκεπάζουμε με το καπάκι της μικρής γάστρας ή με αλουμινόχαρτο εάν το ταψί σας δεν έχει καπάκι. Προς το τέλος του ψησίματος βγάζουμε το καπάκι για να ροδίσει το φαγητό μας.\nΚολοκυθάκια γεμιστά στον φούρνο\nΕάν θέλετε να μαγειρέψετε νόστιμα κεφτεδάκια μάθετε τα μυστικά τους από εδώ: Συνταγή για τα κεφτεδάκια και τα 12 μυστικά τους\nΆγνωστες και γνωστές φίλες του Ανθομέλι, μπορεί εγώ να μη σας δω ποτέ, μπορεί να μη μιλήσουμε ποτέ, αλλά κρυφά θα έχω τη χαρά πως κάποια από όλες σας θα έχει μαγειρέψει με τη δική μου συνταγή, τη συνταγή της μαμάς Μαρίας. Και τότε, θα είμαι και περήφανη γιατί είμαι σίγουρη πως θα έχετε ακούσει τα καλύτερα λόγια από όλη την οικογένειά σας για το μεσημεριανό φαγητό που θα τους έχετε μαγειρέψει.\nRecipe by mama MariaCourse: Χωρίς κατηγορία\nΑρχίζουμε με το να καθαρίσουμε εξωτερικά τα κολοκυθάκια με τον καθαριστή, ξέρετε αυτόν που χρησιμοποιούμε για να καθαρίσουμε τα αγγουράκια. Εάν δεν έχετε απλά τα ξύνετε με ένα μαχαίρι για να βγει ο εξωτερικός φλοιός τους. Κόβουμε στο επάνω μέρος εκεί που είναι το κοτσάνι τους ένα καπάκι που στο τέλος θα σκεπάσει το κάθε κολοκυθάκι, όπως κάνουμε στα γεμιστά. Μετά τα καθαρίζουμε και εσωτερικά. Κρατάμε την ψίχα των κολοκυθιών γιατί θα βάλουμε και λίγη από αυτήν μέσα στο μείγμα για να του δώσει υγρασία (ην υπόλοιπη την κάνουμε κολοκυθοκεφτέδες. Η συνταγή προσεχώς). Αλατίζουμε ελαφρά τα κολοκύθια και τα τοποθετούμε στο ταψί μας.\nΠροηγούμενο άρθροΌταν το Karate Kid μεταμορφώθηκε σε Cobra Kai\nΕπόμενο άρθρο5 λόγοι για να επιλέξετε ένα christmas advent calendar της The Body Shop\nΦΩΤΕΙΝΗ 1 Νοεμβρίου 2021 στο 20:21\nΩραια φαίνεται η συνταγή θα την κάνω!\nCallie 3 Νοεμβρίου 2021 στο 11:17\nΘα χαρούμε να μάθουμε αν σου πέτυχε!


Η μάρκα CeraVe λανσάρεται στην Ελλάδα από τη L’OREAL – Active Cosmetics - BORO από την ΑΝΝΑ ΔΡΟΥΖΑ - boro.gr\nΑρχική/Ομορφιά/Η μάρκα CeraVe λανσάρεται στην Ελλάδα από τη L’OREAL – Active Cosmetics\nOctober 2, 2018\tΟμορφιά\nΗ CeraVe εξαγοράσθηκε από τη L’Oréal το 2017, με στόχο να επεκταθεί το 2018 με γοργούς ρυθμούς στην Ευρώπη και στη Λατινική Αμερική. Η μάρκα έχει ήδη ξεκινήσει την τοποθέτησή της στην Ελληνική αγορά. Η παγκόσμια επέκταση θα επικεντρωθεί στα βασικά προϊόντα καθαρισμού και ενυδάτωσης, προσώπου και σώματος της μάρκας που περιέχουν τα 3 βασικά ceramides.\nΗ γρήγορη επέκταση αποτελεί αποτέλεσμα της τεράστιας ανάπτυξης που επέδειξε η μάρκα στη Βόρειο Αμερική (η CeraVe είναι #1 ενυδατική μάρκα στις ΗΠΑ*) και της συνεχώς αυξανόμενης παγκόσμιας τάσης για προσιτά, δερματολογικά προϊόντα περιποίησης που προσφέρουν απολαυστική εμπειρία χάρη στην υπέροχη υφή.\n“Πολλές φορές διαπιστώνουμε μια λεπτή διαχωριστική γραμμή ανάμεσα στην καλλυντική ευχαρίστηση και στην κλινική αποτελεσματικότητα των ενυδατικών προϊόντων. Συχνά τα προϊόντα με ελαφριά υφή δεν προσφέρουν αρκετή ενυδάτωση, ενώ τα πιο αποτελεσματικά είναι πολύ βαριά και λιπαρά. Η CeraVe αποτελεί ένα δυνατό παράδειγμα άριστης απόδοσης και στα δύο ζητούμενα: ελαφριά, μη λιπαρή υφή με εξαιρετικά ενυδατική δράση. Ετσι δεν αποτελεί έκπληξη που αποτελεί την επιλογή τόσο πολλών καταναλωτών ” – αναφέρει ο Peter A. Lio, Καθηγητής Δερματολογίας στο Northwestern University.\nΗ CeraVe αναπτύχθηκε με τη συμβολή δερματολόγων και λανσαρίστηκε στις ΗΠΑ το 2005. Οι δερματολόγοι προσέγγισαν τη δερματολογική περιποίηση με το συνδυασμό 3 ουσιαστικών ceramides, 1, 3, και 6-II, που βοηθούν στην ανασύσταση του φυσικού επιδερμικού φραγμού. Αυτά τα ceramides διαπιστώθηκε ότι είναι ελλιπή στα δέρματα που παρουσιάζουν δερματολογικές παθήσεις. Οι συνθέσεις ενισχύθηκαν με ένα επαναστατικό σύστημα αποδέσμευσης της ενυδάτωσης γνωστό ως τεχνολογία MultiVesicular Emulsion (MVE – Πολυστρωματικό Γαλάκτωμα). Ο συνδυασμός αυτός, ακόμα και με μία μόνο χρήση του προϊόντος, επιτυγχάνει όχι μόνο την ανασύσταση των επιπέδων των ceramides στο δέρμα, άλλα παρέχει τη δυνατότητα διατήρησης και διάρκειας της ενυδάτωσης σε ένα επαρκές και ελεγχόμενο επίπεδο, μέσω της σταδιακής αποδέσμευσης που προσφέρουν τα πολυεπίπεδα σφαιρίδια. Η τεχνολογία MVE έχειτο εξής πλεονέκτημα έναντι των περισσότερων συνθέσεων: σε αντίθεση με την “άμεση απελευθέρωση” η MVE τεχνολογία της CeraVe, παρέχει μία σταδιακή απόδοση των συστατικών μέσω των πολυστιβαδικών ομόκεντρων σφαιριδίων ελαιώδους και υδάτινης φάσης που παρέχουν σταδιακές φάσεις ενυδάτωσης. Κάθε σφαιρίδιο MVE αποτελείται από ομόκεντρα επίπεδα που «αιχμαλωτίζουν» συστατικά όπως ceramides, λιπαρά οξέα και φυτοσφιγγοσίνη. Τα επίπεδα αυτά απελευθερώνουν σταδιακά και με διάρκεια τα συστατικά της CeraVe στην επιδερμίδα Η σύνθεση των CERAmides με την τεχνολογία MVE δημιουργήσαν την CERAVE, την προσιτή, καλλυντική, δερματολογική και θεραπευτική σειρά περιποίησης για όλους, που χρησιμοποιείται και συστήνεται ανεπιφύλακτα από γιατρούς και ασθενείς.\n«Σήμερα, με το λανσάρισμα της CeraVe παγκοσμίως, είμαστε ένα βήμα πιο κοντά στο όραμα της μάρκας, να απευθυνθεί σε όσο το δυνατόν περισσότερους ανθρώπους, με προσιτά προϊόντα περιποίησης που περιέχουν τα 3 ουσιαστικά ceramides για την αποκατάσταση του επιδερμικού φραγμού. Όταν ένας γιατρός συνιστά ή ένας καταναλωτής δοκιμάζει τη CeraVe για πρώτη φορά, ελπίζουμε να αισθάνονται τη διαφορά που κάνουν τα προϊόντα στην επιδερμίδα. Η ομάδα μας προσδοκά να συνεργαστεί με ιατρούς και καταναλωτές σε όλο τον κόσμο για να συνεχίσει να καινοτομεί και να εξελίσσει τη CeraVe σε παγκόσμιο επίπεδο», αναφέρει ο John Reed, Γενικός Διευθυντής της CeraVe στις ΗΠΑ & Διεθνώς.\n* ProVoice (μέλος της IMS Health), στοιχεία 12 μηνών, έως το Νοέμβριο 2017, H.Π.Α


Ορθόδοξη Κελτική και Αγγλοσαξονική Εκκλησία.: Τι έγραψε ο άγιος Bede για τον άγιο Aidan της Lindisfarne της Αγγλίας.\nΤι έγραψε ο άγιος Bede για τον άγιο Aidan της Lindisfarne της Αγγλίας.\nΑυτά έγραψε ο σεβάσμιος Bede για τον άγιο Aidan περίπου ογδόντα χρόνια μετά την κοίμηση του: «Ο καλύτερος έπαινος για τον Aidan είναι το γεγονός πως αυτός μαζί με τους ακολούθους του δεν δίδασκαν μόνο με τα λόγια αλλά με τον ίδιο τον τρόπο που ζούσαν. Γιατί ποτέ δεν σκέφτηκε και δεν νοιάστηκε για κάθε είδους ανέσεις αυτού του κόσμου, αλλά αμέσως πρόσφερε τα δώρα που λάμβανε από βασιλιάδες και αριστοκράτες στον πρώτο φτωχό που συναντούσε. Παντού, σε χωριά ή σε πόλεις, ταξίδευε με τα πόδια και δεν ίππευε ποτέ άλογο. Σε όλα τα πράγματα η πορεία της ζωής του ήταν πολύ διαφορετική σε σχέση με την νωθρότητα των ημερών μας. Ο φόβος δεν τον εμπόδιζε από το να εκθέτει τις αμαρτίες και τις κακίες των πλουσίων αυτού του κόσμου τους οποίους επέπληττε με θάρρος. Όσα χρήματα του δίνονταν, είτε τα έδινε στους φτωχούς είτε τα έδινε σαν λύτρα για να απελευθερώσει αιχμαλώτους. Έπειτα, πολλοί από αυτούς που τους είχε απελευθερώσει γίνονταν υποτακτικοί του και αφού τους δίδασκε πρώτα τους έκανε ιερείς.»


ΝΔ: Καμία «ιθαγένεια» δεν κατοχυρώθηκε, μόνο «Μακεδονικός λαός» και «Μακεδονική γλώσσα» | Reader.gr\nΠέμ, 17/01/2019 - 21:46\nΤην επιχειρηματολογία της κυβέρνησης με βάση τη ρηματική διακοίνωση που αποτυπώνει και τις αλλαγές που επήλθαν στο Σύνταγμα της πΓΔΜ, δια των τελευταίων τροπολογιών στη Βουλή της γείτονος, αποδομεί η ΝΔ μέσω κύκλων της ΝΔ.\nΣτην οδό Πειραιώς εκτιμούν ότι όχι μόνο δεν κατοχυρώνονται τα συμφέροντα της χώρας από τις αλλαγές που έγιναν, αλλά παγιώνεται η αναφορά σε «Μακεδόνες πολίτες» της γείτονος, ακόμα και αν αυτή μετονομαστεί. «Η ρηματική διακοίνωση που δημοσιοποιήθηκε χθες από τον κ. Τσίπρα όχι μόνον δεν μεταβάλει στο παραμικρό την επιζήμια Συμφωνία των Πρεσπών, αλλά φαίνεται να την επιδεινώνει ακόμα περισσότερο. Έως τώρα γνωρίζαμε ότι βάσει της συμφωνίας των Πρεσπών η Ελλάδα είχε δυστυχώς για πρώτη φορά στην Ιστορία της αναγνωρίσει «μακεδονική γλώσσα» και «μακεδονική υπηκοότητα/εθνικότητα». Με το νέο κείμενο επιβεβαιώνεται πλέον ότι στο Σύνταγμα των Σκοπίων γίνεται αναφορά και σε «μακεδονικό λαό»!”, τονίζουν από την αξιωματική αντιπολίτευση. Προσθέτουν, δε, ότι αυτό αναφέρεται ξεκάθαρα δύο φορές στο κείμενο των συνταγματικών τροποποιήσεων. «Αν η ελληνική πλευρά δεν αντιδράσει άμεσα, θα έχουμε χαρίσει ακόμη μία αποκλειστικότητα χρήσης του όρου μακεδονικός στην άλλη πλευρά», υπογραμμίζουν από την αξιωματική αντιπολίτευση.\nΑναφορικά, τώρα, με το θέμα της γλώσσας, όπου η κυβέρνηση υποστηρίζει ότι ορίζεται σαφώς ότι ανήκει στην οικογένεια των νότιων σλαβικών γλωσσών, από τη ΝΔ υπογραμμίζουν ότι «το πρόβλημα δεν είναι εάν η γλώσσα που μιλούν στα Σκόπια ανήκει στην ομάδα των νοτίων σλαβικών γλωσσών». «Το πρόβλημα είναι ότι για πρώτη φορά την αναγνωρίσαμε ως «μακεδονική» γλώσσα. Στις νοτιοσλαβικές γλώσσες ανήκει και η Βουλγαρική. Δεν την αποκαλεί ωστόσο κανένας στον κόσμο «νοτιοσλαβική». Την ονομάζουν Βουλγαρική και τη μιλούν οι Βούλγαροι που μένουν στη Βουλγαρία. Ας πάψει λοιπόν η κυβέρνηση να κρύβεται πίσω από αφελείς προφάσεις για την πρωτοφανή υποχώρηση που έκανε, αναγνωρίζοντας Μακεδονική γλώσσα», τονίζουν από τη ΝΔ.\nΌσο, τέλος, για τον κυβερνητικό ισχυρισμό περί διευκρίνησης ότι nationality σημαίνει «ιθαγένεια» και όχι «εθνότητα», στη ΝΔ εκτιμούν ότι πρόκειται για σαθρό επιχείρημα εκ νέου. «Εάν πράγματι nationality στη Συμφωνία σημαίνει ιθαγένεια και μόνον, δηλαδή παραπέμπει σε ένα κράτος, τότε αυτονοήτως η ιθαγένεια θα έπρεπε να ακολουθεί την ονομασία του και να ορισθεί αποκλειστικά ως Βορειομακεδονική. Και όχι να επιτρέπεται η χρήση του όρου Μακεδονική, χωρίς γεωγραφικό προσδιορισμό. Άλλη μια ακατανόητη υποχώρηση από την ελληνική πλευρά», τονίζουν από την αξιωματική αντιπολίτευση.


Πανελλαδικό «λουκέτο» στην εστίαση στις 16 Νοεμβρίου - Τα αιτήματα | ΘΡΙΑΣΙΟ\nΔευτέρα, 29/11/2021 11:53 μμ\nΟι επαγγελματίες της εστίασης αποφάσισαν να προχωρήσουν σε κινητοποιήσεις την ερχόμενη Τρίτη, 16 Νοεμβρίου. Στο πλαίσιο αυτό η ΠΟΕΣΕ καλεί τους εστιάτορες να κλείσουν τα καταστήματά τους εκείνη την ημέρα.\nΜητσοτάκης προς επιχειρηματίες εστίασης – λιανεμπορίου: Δεν θα ξανακλείσουμε\nΣε σύσκεψη, που πραγματοποιήθηκε την Δευτέρα στο Μαξίμου, μεταξύ παραγόντων της εστίασης και του πρωθυπουργού, ο κ. Μητσοτάκης ήταν κατηγορηματικός, ότι «δεν θα κλείσουμε», παροτρύνοντας τους επαγγελματίες να κάνουν τον προγραμματισμό τους. Σημειώθηκε, επίσης, η συνεισφορά τους στους ελέγχους κι ότι η πρώτη εφαρμογή των μέτρων έγινε χωρίς εντάσεις. Από την πλευρά των εκπροσώπων των φορέων τέθηκαν, επίσης, επιμέρους ζητήματα που αφορούν τους συγκεκριμένους κλάδους.\nΣυγκεκριμένα ο πρωθυπουργός ανέφερε: «Θέλω καταρχάς να σας ευχαριστήσω για την υπευθυνότητα που ήδη δείχνει η εστίαση και το εμπόριο στην εφαρμογή των νέων μέτρων. Θα ξαναπώ ότι η οικονομία και η κοινωνία δεν θα ξανακλείσουν. Οι εμβολιασμένοι δεν θα στερηθούν τις ελευθερίες τους και όποιοι ακόμα δεν έχουν εμβολιαστεί θα πρέπει να προστατευτούν. Για να συμβούν, όμως, όλα αυτά ταυτόχρονα εκτός από την αστυνόμευση χρειάζεται προφανώς και συνεργασία και φαίνεται ότι με κύριο όπλο την πειθώ αυτήν την κατακτάμε.\nΣε καμία περίπτωση, όμως, μία μικρή αναστάτωση που δέχομαι ότι υπάρχει στη δουλειά σας δεν μπορεί να συγκριθεί με το όφελος που προσφέρει στην αγορά και στη χώρα η τήρηση των υγειονομικών μέτρων και βέβαια δεν μπορεί να συγκριθεί και με την απόφασή μας να παραμείνουμε ανοιχτοί και να μείνουν ανοιχτές οι οικονομικές δραστηριότητες όλο αυτό το διάστημα με τους κανόνες που έχουμε θεσπίσει.


ΕΛΣΤΑΤ: Στο 23,2% η ανεργία τον Ιούλιο\nΕΙΔΗΣΕΙΣ 🕔06/10/2016 - 12:55 | Author: Newsroom Ipaidia\nΣτο 23,2% διαμορφώθηκε το ποσοστό ανεργίας στη χώρα τον Ιούλιο εφέτος, μειωμένο αισθητά σε σύγκριση με το 24,8% του ίδιου μήνα πέρυσι και οριακά σε σχέση με το 23,4% του Ιουνίου 2016.\nΟ αριθμός των ανέργων ανήλθε σε 1.120.843 άτομα. Βασικό πρόβλημα- εκτός από την πολύ υψηλή ανεργία στους νέους- το γεγονός ότι το ποσοστό της ανεργίας αυξάνεται συνεχώς στις ηλικίες 55- 64 ετών, κάτι που «αντανακλά» και απολύσεις εργαζομένων από τη συγκεκριμένη ηλικιακή ομάδα και «αντικατάστασή» τους από νεότερους με χαμηλότερες αποδοχές. Επίσης, η μεγάλη αύξηση, παρά την τουριστική κίνηση, της ανεργίας στα νησιά του Αιγαίου, γεγονός που υποδηλώνει και αύξηση της αδήλωτης εργασίας.\nΣύμφωνα με τη μηνιαία έρευνα εργατικού δυναμικού της ΕΛΣΤΑΤ, οι άνεργοι ?ειώθηκαν κατά 76.727 άτο?α σε σχέση με τον Ιούλιο 2015 (?είωση 6,4%) και κατά 5.395 άτομα σε σχέση ?ε τον Ιούνιο 2016 (?είωση 0,5%).\nΤο σύνολο των απασχολου?ένων εκτι?άται ότι ανήλθε σε 3.703.828 άτομα. Οι απασχολούμενοι αυξήθηκαν κατά 80.663 άτο?α σε σχέση ?ε τον Ιούλιο 2015 (αύξηση 2,2%) και κατά 14.617 άτο?α σε σχέση με τον Ιούνιο 2016 (αύξηση 0,4%).\nΟι οικονομικά μη ενεργοί (τα άτο?α που δεν εργάζονται ούτε αναζητούν εργασία) ανήλθαν σε 3.220.780 άτομα και μειώθηκαν κατά 42.919 άτο?α σε σχέση με τον Ιούλιο 2015 (μείωση 1,3%) και κατά 12.597 άτο?α σε σχέση με τον Ιούνιο 2016 (μείωση 0,4%).\nΈρχονται αλλαγές με ψηφιακό ωράριο, ηλεκτρονική κάρτα και κατώτατο μισθό\nΈρχεται μάθημα επιχειρηματικότητας στα σχολεία\nΠοιοί εργαζόμενοι υποχρεούνται να έχουν Βιβλιάριο Υγείας\nΤι αλλάζει στα πρόστιμα για παραβίαση της εργατικής νομοθεσία – Τα κριτήρια\nNews Tag: ΕΡΓΑΣΙΑΕΡΕΥΝΑΙΟΥΝΙΟΣΜΕΙΩΜΕΝΟ


Διαστάσεις: Εκατό χρόνια θανάτου\nΑγωνίστηκαν να αποκτήσουν πατρίδα. Πολέµησαν γι' αυτήν. Δικαιολόγησαν ακόµη και ακρότητες στο όνοµά της. Και τώρα αναρωτιούνται µήπως πρέπει να την εγκαταλείψουν.\nΟ Νταβίντ Γκροσµάν θυµίζει λίγο τις Μητέρες της Πλατείας του Μάη, στο Μπουένος Αϊρες. Ή τις συγγενείς των πολιτικών κρατουµένων στην Αβάνα. Οπως εκείνες, έτσι κι αυτός διαδηλώνει κάθε εβδοµάδα µαζί µε άλλους ειρηνιστές έξω από τα σπίτια της αραβικής συνοικίας Σεΐχ Ζάρα, στην Ανατολική Ιερουσαλήµ. Ο στόχος της καθιστικής διαµαρτυρίας, στην οποία συµµετέχουν και αρκετοί ειρηνιστές από την Ευρώπη, είναι να αποφευχθεί η αποµάκρυνση µερικών παλαιστινιακών οικογενειών. Πριν από µερικές Παρασκευές, τον συνάντησε ο ανταποκριτής της «Κοριέρε ντέλα Σέρα». Ο συγγραφέας φορούσε όπως πάντα µαύρα και καθόταν σ' ένα παγκάκι κάτω από µια ελιά. Αλλά δεν είχε καµιά όρεξη να µιλήσει. «Σας παρακαλώ, µη µου κάνετε ερωτήσεις», είπε στον δηµοσιογράφο. «Εχω την αίσθηση ότι επαναλαµβάνω τα ίδια πράγµατα εδώ και εκατό χρόνια...».\nΕνας από τους λόγους της απογοήτευσης του συγγραφέα είναι φυσικά το αδιέξοδο στις ειρηνευτικές συνοµιλίες µε τους Παλαιστινίους. «Δεν είµαι σίγουρος ότι οι δύο ηγέτες που διαπραγµατεύονται, ο Ισραηλινός και ο Παλαιστίνιος, έχουν το θάρρος να κάνουν τα αναγκαία βήµατα για την επίτευξη της ειρήνης», είπε στη συνέντευξή του. «Υστερα από εκατό χρόνια θανάτου, ίσως να έχουµε χάσει τη σωστή στιγµή». Τι να περιµένει λοιπόν; Σε τι να ελπίζει; Το µόνο που του έµεινε είναι να συµπαρίσταται σε διωκόµενους Παλαιστινίους ή να συµµετέχει στο µποϊκοτάρισµα των εκδηλώσεων στα κατεχόµενα εδάφη. «Αυτός και άλλοι διανοούµενοι ξεχνούν ότι οι οικισµοί γεννήθηκαν µετά τον Πόλεµο των Εξι Ηµερών, ο οποίος επιβλήθηκε στο Ισραήλ», του επιτέθηκε πρόσφατα ο Νοάµ Αρνόν, εκπρόσωπος των εποίκων της Χεβρώνας. Αλλά δεν λείπουν κι εκείνοι που τον υπερασπίζονται δηµοσίως. «Εχω σκεφτεί κι εγώ να φύγω», λέει ο Τζόναταν Γκέφεν, συγγραφέας και ανιψιός τού πρώτου προέδρου της χώρας Χαΐµ Βάισµαν. «Οταν έρθει εκείνη η ηµέρα, ο Γκροσµάν δεν θα είναι µόνος».


About – Queen Rose\nΜαζί θα ταξιδέψουμε σε μέρη όπου αναδύεται διάχυτος ο ρομαντισμός, τα όνειρα γεννιούνται και οι επιθυμίες πραγματοποιούνται.\nΤα μαγεμένα αιώνια τριαντάφυλλα και η απαράμιλλη ομορφιά τους, σας προσφέρουν την αξέχαστη εμπειρία της δημιουργίας του δικού σας μοναδικού παραμυθιού με πρωταγωνιστές εσάς και τον παραλήπτη της κάθε συλλογής μας.\nΜε τα στοιχεία της κομψότητας και της πολυτέλειας να κυριαρχούν σε κάθε μας δημιουργία, οι επαγγελματίες floral design specialists μας, επιλέγουν εξαιρετικής ποιότητας τριαντάφυλλα και αποτυπώνουν τα συναισθήματα σας για να μεταφέρουν το μήνυμα σας στον τελικό του προορισμό.


Διαχείριση Χαρτοφυλακίου - BETA SECURITIES SA\nΤο Τμήμα Διαχείρισης Χαρτοφυλακίου της BETA είναι επίσημα ενεργό από το 2006. Η ομάδα μας αποτελείται από καταρτισμένους επαγγελματίες που ακολουθούν τις βέλτιστες στρατηγικές για κάθε χαρτοφυλάκιο με σκοπό τη μεγιστοποίηση των αποδόσεων για κάθε επίπεδο κινδύνου. Κατασκευάζουμε διαφοροποιημένα χαρτοφυλάκια για διάφορους τύπους επενδυτικών προφίλ και στρατηγικών. Επίσης, μπορούμε να κατασκευάσουμε χαρτοφυλάκια που να επικεντρώνονται σε ειδικές κατηγορίες περιουσιακών στοιχείων (special asset classes).\nΟι υπηρεσίες για ιδιώτες και εταιρικούς & θεσμικούς πελάτες περιλαμβάνουν:\nΔιαχείριση Xαρτοφυλακίου (Discretionary Asset Management)\nΠαροχή Επενδυτικών Συμβουλών (Advisory)\nΟι επενδυτικές επιλογές περιλαμβάνουν ελληνικές, ευρωπαϊκές, αμερικανικές μετοχές, καθώς και κρατικά και εταιρικά ομόλογα.\nΒασιζόμαστε σε μεγάλο βαθμό στην κατανομή του ενεργητικού με στόχο τον προσδιορισμό του βέλτιστου συνδυασμού κατηγοριών περιουσιακών στοιχείων (asset classes). Περιλαμβάνουμε μετοχές, ομολογίες, μετρητά ακόμη και εμπορεύματα σε διάφορα χαρτοφυλάκια (local and foreign equities, bonds cash and commodities) ανάλογα με το επιθυμητό επίπεδο κινδύνου του επενδυτή και τους επενδυτικούς στόχους. Ο στρατηγικός συνδυασμός κατανομής που είναι κατάλληλος για τον επενδυτή σχεδιάζεται μακροπρόθεσμα, ενώ η τακτική κατανομή επιτρέπει βραχυπρόθεσμες αποκλίσεις προκειμένου να γίνει εκμετάλλευση συγκεκριμένων ευκαιριών και συνθηκών της αγοράς.\nΗ βέλτιστη κατανομή του ενεργητικού επιτυγχάνεται με βάση:\nΤρέχουσες συνθήκες και εκτιμήσεις της διεθνούς αγοράς\nΠροφίλ κινδύνου πελατών\nΑναμενόμενη απόδοση του χαρτοφυλακίου\nΚίνδυνος (riskiness) χαρτοφυλακίου\nΕιδική οικονομική κατάσταση επενδυτή\nΒασικό (base) νόμισμα\nΤα χαρτοφυλάκια κατασκευάζονται βάσει αναμενόμενων αποδόσεων, επενδυτικών ευκαιριών, παγκόσμιων κινδύνων αγοράς και ανάλυσης ιστορικών δεδομένων και κυρίως σύμφωνα με τον επιθυμητό κίνδυνο προς ανάληψη.\nΙστορική Ετήσια Απόδοση ανά Πρόγραμμα\nΗ BETA παρέχει επίσης μια πλήρως ολοκληρωμένη πολυεπίπεδη υπηρεσία επενδλυσεων (fully integrated multifamily office service) για τη διαχείριση περιουσιακών στοιχείων very high net worth επενδυτών (VHNWI). Ο κύριος στόχος είναι η αποτελεσματική διαχείριση των κατηγοριών περιουσιακών στοιχείων και χαρτοφυλακίων και οι συμβουλές σχετικά με τα σύνθετα νομικά και φορολογικά συστήματα.\nΟι επενδυτές με συνολικά ρευστοποιήσιμα και μη ρευστοποιήσιμα περιουσιακά στοιχεία άνω των 5 εκατομμυρίων ευρώ έχουν πρόσβαση σε μια εγκατάσταση ενιαίας εξυπηρέτησης (one stop shop facility).\nΕκτός από τα περιουσιακά στοιχεία που διατηρούμε υπό την εποπτεία μας, συνεργαζόμαστε με μεγάλα διεθνή χρηματοπιστωτικά ιδρύματα για τις υπηρεσίες θεματοφυλακής και μπορούμε να ενεργήσουμε ως εξωτερικοί διαχειριστές χαρτοφυλακίων. Επομένως, είναι δυνατόν οι ποιοτικές υπηρεσίες να παρέχονται υπό την ίδια στέγη ανεξάρτητα από τον θεματοφύλακα των περιουσιακών στοιχείων. Με αυτόν τον τρόπο είναι δυνατόν να γίνεται το trading από τους επαγγελματίες συνεργάτες μας με επίσημη ειδική εξουσιοδότηση.\n(Ενημερωθείτε για την πολιτική ενεργού συμμετοχής)